90 ના દાયકામાં દૂરદર્શન પર આવવાવાળી સિરિયલ શક્તિમાન હવે ફરી એકવાર આવી રહી છે . બાળકો સાથે સાથે મોટાઓ પણ આ સિરિયલને ખુબ જ પસંદ કરતા હતા . જ્યારથી શક્તિમાનના બીજા સીઝનની વાત આવી છે ત્યારથી ફેન્સ રાહ જોઈને બેઠા છે . શક્તિમાનના ફેન્સએ તો તેનું ટ્રેલર પણ બનાવ્યું છે . આ ટ્રેલર યૂટ્યૂબ પર તમે જોઈ શકો છો . આ ટ્રેલરમાં તમે ફેન્સની શક્તિમાન પ્રત્યેની દીવાનગી જોઈ શકો છો . આ વીડિયો ખુબ જ ઝડપથી વાયરલ થઇ રહ્યો છે . શક્તિમાનને લઈને મુકેશ ખન્નાનું કહેવું છે કે નવી સીઝનમાં શક્તિમાનની અસાધારણ શક્તિઓ મેળવવાની સફર બતાવવામાં આવશે . તેમને જણાવ્યું છે નવી સીઝન ત્યાંથી જ શરૂ થશે જ્યાંથી પહેલી સીઝન પુરી થઇ હતી . મુકેશ ખન્નાએ જણાવ્યું કે આ સીઝનમાં શક્તિમાનનું બાળપણ પણ બતાવવામાં આવશે . જેમાં તેને 7 ગુરુઓ પાસેથી શિક્ષા લઈને તેના સુપરહીરો બનવાની આખી પ્રક્રિયા પણ બતાવવામાં આવશે . મુકેશ ખન્ના ફરી એકવાર શક્તિમાનનો રોલ નિભાવવા જઈ રહ્યા છે . તેમને લગભગ 8 કિલો વજન પણ ઓછું કર્યું છે .